Suchinthana/ta-wikipedia huggingface dataset:
இறகுப் பந்தாட்ட உலகக் கூட்டமைப்பு

இறகுப்பந்தாட்ட உலகக் கூட்டமைப்பு (Badminton World Federation, சுருக்கமாக BWF) உடல் திறன் விளையாட்டுகளில் ஒன்றான இறகுப் பந்தாட்டத்திற்கான பன்னாட்டு கட்டுப்பாட்டு அமைப்பாகும். 1934இல்  பன்னாட்டு இறகுப்பந்தாட்டக் கூட்டமைப்பு என்று ஒன்பது உறுப்பினர் நாடுகளுடன் (கனடா, டென்மார்க், இங்கிலாந்து, பிரான்சு, அயர்லாந்து, இத்தாலி, நெதர்லாந்து, நியூசிலாந்து, இசுக்கொட்லாந்து மற்றும் வேல்ஸ்) நிறுவப்பட்ட இவ்வமைப்பு இன்று உலகளவில் 169 உறுப்பினர் நாடுகளுடன் விரிவடைந்துள்ளது. செப்டம்பர் 24, 2006இல்  மத்ரித்தில் கூடிய  சிறப்புப் பொதுக்குழு புதிய பெயரான  இறகுப்பந்தாட்ட உலகக் கூட்டமைப்பு (BWF) என்ற பெயரை ஏற்றுக்கொண்டது.

நிறுவன நாள் முதல் இதன் தலைமையகம் ஐக்கிய இராச்சியத்தின் செல்டென்ஹாமில் அமைந்திருந்தது. ஆனால் அக்டோபர் 1, 2005இலிலிருந்து இது  கோலாலம்பூருக்கு மாற்றப்பட்டது. இதன் தற்போதையத் தலைவராக  பவுல்-எரிக் ஓயர் லார்சன் பொறுப்பாற்றுகிறார்.

கண்டவாரி கூட்டமைப்புகள்

இறகுப் பந்தாட்ட உலகக் கூட்டமைப்பு  இறகுப் பந்தாட்டத்தை உலகெங்கும் பரப்பவும் வளர்க்கவும்  வட்டார கட்டுப்பாட்டு அமைப்புகளின் ஒத்துழைப்புடன் செயல்படுகிறது. இந்த வட்டார அமைப்புகளாவன:

மேற்சான்றுகள்

பன்னாட்டு விளையாட்டு அமைப்புகள்
பூமிகா (2021 திரைப்படம்)

பூமிகா (Boomika) என்பது  2021இல் தமிழில் வெளியான அதிரடி கலந்த திரைப்படமாகும். இப்படத்தை இரதீந்திரன் எழுதி இயக்கியிருந்தார்.  இந்த படத்தில் ஐஸ்வர்யா ராஜேஷ், அவந்திகா வந்தனாபு, வித்யா வெங்கடேஷ்  பாவெல் நவகீதன் ஆகியோர் நடித்துள்ளனர். இந்த படம் கார்த்திக் சுப்பராஜின் மெர்க்குரி  படக்கதையை ஒத்திருக்கிறது. இது 22 ஆகஸ்ட் 2021 அன்று விஜய் தொலைக்காட்சி வழியாக நேரடியாக வெளியிடப்பட்டது. மறுநாள் (23 ஆகஸ்ட் 2021) நெற்ஃபிளிக்சு மூலம் சர்வதேச அளவில் இணையத்தில் ஒளிபரப்பப்பட்டது.  படம் சராசரியான விமர்சனங்களையே பெற்றது. ஆனால் அதன் கணிக்க முடியாத வலுவான திரைக்கதைக்காக படம் பெரிதும் பாராட்டப்பட்டது. ஒளிப்பதிவு விமர்சகர்களால் நேர்மறையாகப் பாராட்டப்பட்டது.

சான்றுகள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
இறகுப்பந்தாட்ட உலகக் கூட்டமைப்பின் உலகப் போட்டிகள்

இறகுப் பந்தாட்ட உலகக் கூட்டமைப்பின் உலகப் போட்டிகள் (BWF World Championships, முன்னதாக  IBF World Championships) அல்லது  உலக இறகுப்பந்தாட்ட போட்டிகள் உலகின் தலைசிறந்த  இறகுபந்தாட்ட வீரர்களாக முடிசூட்ட  இறகுப் பந்தாட்ட உலகக் கூட்டமைப்பு (பிடபுள்யூஎஃப்) நடத்தும் போட்டிப்பந்தயங்கள் ஆகும். இந்தப் போட்டிகள் 1977இல் துவங்கி மூன்று ஆண்டுகளுக்கு ஒருமுறை 1983 வரை நடத்தப்பட்டன. 1985ஆம் ஆண்டுமுதல் 2005 வரை இந்தப் போட்டிகள் ஈராண்டுகளுக்கு ஒருமுறை நடத்தப்பட்டு வந்தன. 2006ஆம் ஆண்டிலிருந்து இது ஆண்டுக்கொருமுறை நடத்தப்பெறும் போட்டிகளாக மாற்றப்பட்டன.

இருப்பினும், ஒலிம்பிக் விளையாட்டுக்கள் நடைபெறும் ஆண்டுகளில் இந்தப் போட்டிகள் நடைபெறுவதில்லை.

உலகப் போட்டிகள் நடைபெற்ற இடங்கள்
கீழே உள்ள அட்டவணையில் உலகப் போட்டிகள் நடைபெற்ற அனைத்து நகரங்கள் மற்றும் நாடுகளைப்பட்டியளிடுகின்றது:

பதக்கங்கள்

ஆண்கள் ஒற்றையர்

பெண்கள் ஒற்றையர்

ஆண்கள் இரட்டையர்

பெண்கள் இரட்டையர்

கலப்பு இரட்டையர்

நாடுகள் வாரியாக பதக்கபட்டியல்

போட்டி பிரிவுகள் அடிப்படையில் நாடுகளின் பதக்க பட்டியல்

ஆண்கள் ஒற்றையர் 

 லீ சாங் வேய் ஊக்கமருந்து உட்கொண்ட புகாரில் 2014 ஆம் ஆண்டு போட்டியில் அவர் வென்ற வெள்ளிப்பதக்கம் திரும்பபெறப்பட்டது. எனவே அது பட்டியலில் கணக்கில் எடுத்துக்கொள்ளப்படவில்லை

பெண்கள் ஒற்றையர்

ஆண்கள் இரட்டையர்

பெண்கள் இரட்டையர்

கலப்பு இரட்டையர்

வெளி இணைப்புகள்
பிடபுள்யூஎஃப்: உலகப் போட்டிகள்

மேற்கோள்கள்

விளையாட்டுப் போட்டிகள்
மைனத்தருவி கொலகேஸ்

மைனத்தருவி கொலகேசு என்பது 1967 ஆம் ஆண்டில் வெளியான மலையாளத் திரைப்படம். உதயா புரொடக்சன்சின் தயாரிப்பில் எம். குஞ்சாக்கோ இயக்கத்தில் வெளியானது. சத்யன், ஷீலா ஆகியோர் முதன்மை வேடங்களில் நடித்துள்ளனர்.

பாடல்கள்
இசை - வெ. தட்சிணாமூர்த்தி

மேற்கோள்கள்

வெளி இணைப்புகள்
இன்டர்நெட் மூவி டேட்டாபேசில் மைனத்தருவி கொலக்கேஸ்

1967 மலையாளத் திரைப்படங்கள்
இந்திய மலையாளத் திரைப்படங்கள்
அம்மன்குறிச்சி

அம்மன்குறிச்சி (Ammankurichy), இந்தியாவின் தமிழ்நாடு மாநிலம், புதுக்கோட்டை மாவட்டம், பொன்னமராவதி ஊராட்சி ஒன்றியம் மற்றும் பொன்னமராவதி வட்டத்திலுள்ள ஊராட்சி ஆகும். அம்மன்குறிச்சி ஊராட்சியில் சொக்கநாதபட்டி, கருமங்காடு, அம்மன்குறிச்சி, ஆவிங்கன்பட்டி ஆகிய ஊர்கள் அடங்கி உள்ளன.

மக்கள் தொகை 
இந்திய 2011 மக்கள் தொகை கணக்கெடுப்பின்படி 1,695 மக்கள் இங்கு வசிக்கின்றார்கள். இவர்களில் 48% ஆண்கள், 52% பெண்கள் ஆவார்கள்.

கோவில்கள் 
ஊர் பெயருக்கு ஏற்றபடி ஊர் நுழைவாயிலில் ஸ்ரீ முத்துமாரியம்மன் ஆலயம் அமைந்துள்ளது. மேலும் பிள்ளையார் கோவில், ஸ்ரீ மீனாட்சி சுந்தரேஸ்வரர் ஆலயமும் இங்கு அமைந்துள்ளது. இதில் மீனாட்சி சுந்தரேஸ்வரர் ஆலயம் வரலாற்று சிறப்பு மிக்கதாகும்.

மீனாட்சி சுந்தரேஸ்வரர் ஆலயம் 
அம்மன் குறிச்சி மீனாட்சி அம்மன் கோயில் இசை, ஓவியம், சிற்பம், நடனம் ஆகிய கலைகளின் பதிவுக் கூடமாக உள்ளது.

மதுரையை ஆண்ட நாயக்கர்கள் மதுரை மீனாட்சி அம்மன் கோயிலுக்கு  கல்லாலும் கலையாலும் தொண்டாற்றியது போலவேதான் அம்மன் குறிச்சி மீனாட்சி அம்மனுக்கும் தொண்டாற்றியுள்ளனர். இக்கோயிலைச் சுற்றியுள்ள, "மறவா மதுரை', "சொக்கநாத பட்டி' ஆகிய ஊர்கள் மதுரையைத் தொடர்புபடுத்தக் கூடியவையாக இருக்கின்றன.

சொக்கநாதருக்கும், மீனாட்சி அம்மனுக்கும் தனித்தனி சன்னதிகள். சன்னதிகளை இணைக்கும் வெளிமண்டபத்தில் வணங்கும் கோலத்தில் நாயக்க மன்னர்கள், அரசிகளின் கற்சிலைகள் பல உள்ளன. இச்சிலைகளில் ஒன்று இக்கோயிலைக் கட்டிய பூச்சி நாயக்கர் சிலை. இந்தச் சிலைகளின் கலைநயம், ஆடை அணிகலன்கள் அனைத்தும் காண்போரை கவரக் கூடியன. இதனை தொடர்ந்து ஒரு மண்டபம் உள்ளது. இது கலைக்கூடமாகக் கருதத்தக்கது. இது வெளிவாசலையும் ராஜ கோபுரத்தையும் இணைக்கிறது. நடுவில் நந்தி மண்டபம். சுற்றிலும் ஒற்றைக் கல்தூண்கள். அவற்றில் பிள்ளையார் முதல் பத்ரகாளி வரை பல ஆளுயர சிற்பங்கள். 

இக்கோயிலின் சுற்றுப் பிரகாரம் தஞ்சை பெரிய கோயில் பாணியை ஒட்டியவை. மண்டபத்துடன் கூடிய சுற்றுப் பிரகாரமாக அது விளங்குகிறது. சுற்றுப் பிரகார உள்பகுதியில் சுப்பிரமணிய சுவாமிக்குத் தனி சன்னதி உண்டு. வெளிப்புறத்தில் உள்ள வெளி மண்டபம் சிங்கங்களைத் தாங்கும் சிறப்புடையது. ஒரு பெரிய கல்வெட்டு இந்த மண்டபத்தில் நாட்டப்பட்டுள்ளது. இக்கல்வெட்டில் கோயில் பணியாளர்களான பண்டாரங்களுக்குத் தரப்பட வேண்டிய தர்மங்களும் கோயில் மேல்தளம் சீர் செய்யப் பெற்ற வரலாறும் குறிக்கப்பெற்றுள்ளது. இக்கல்வெட்டின் தலைப்பில் சூரிய முத்திரை உள்ளது. இக்கல்வெட்டின் காலம், கல்வெட்டை வடித்தோர் பற்றிய குறிப்புகள் அழிந்தும் அழியாமலும் உள்ளன. 

இந்திய தொல்பொருள் துறையின் பராமரிப்பில் உள்ள இந்தக் கோயிலில் தேர்த் திருவிழா போன்ற திருவிழாக்களும், பிரதோஷம், மங்கல நாள் விழாக்களும் நடைபெற்று வருகின்றன.

மேற்கோள்கள்

புதுக்கோட்டை மாவட்டத்திலுள்ள ஊர்களும் நகரங்களும்
கேங்டாக் மாவட்டம்

கேங்டாக் மாவட்டம் (Gangtok district )   என்பது சிக்கிம் மாநிலத்தின் ஒரு நிவாகத் தலைமையிடம் ஆகும். முன்பு கிழக்கு சிக்கிம் மாவட்டம் என்பது சிக்கிம் மாநிலத்தில் அமைந்துள்ள நான்கு மாவட்டங்களில் ஒன்று. சிக்கிமின் தலைநகரான கேங்டாக் இந்த மாவட்டத்தில் அமைந்துள்ளது. இந்த மாவட்டத்தின் தலைநகரும் கேங்டாக் நகரமே. மாநிலத்தின் அனைத்து நிர்வாகப் பிரிவுகளின் மையம் இதுவே. 2011 ஆம் ஆண்டு நிலவரப்படி இது சிக்கிமின் நான்கு மாவட்டங்களில் அதிக மக்கள் தொகை கொண்டது.

மேற்கோள்கள்

வெளி இணைப்புகள்
Official district government website
 Revenue Maps of Sikkim (including a map of the Gangtok subdivision), Land Revenue & Disaster Management Department, retrieved 13 September 2022.
மாவட்டத்தின் நிர்வாக இணையதளம் 

சிக்கிம் மாவட்டங்கள்
எரிவெப்பம்

எரிவெப்பம் (heat of combustion) ) என்பது ஒரு வேதியற் கூறு நிலையான நிலைமைகளில் ஆக்சிசனுடன் முழுமையான எரியும் பொழுது வெளியிடப்படும் வெப்ப ஆற்றலாகும். இவ்வேதியற்வினை பொதுவாக, ஒரு நீரகக்கரிமத்துடன் (ஐதரோகார்பன்) உடன் ஆக்சிசன் வினை புரிந்து காபனீரொக்சைட்டு, நீர், மற்றும் வெப்பத்தை வெளிவிடும் வினையாகும்.

எரிவெப்பத்தைக் குறிக்கப் பயன்படும் அலகுகள்.

 ஆற்றல் / எரிபொருளின்  மோல் (கிலோசூல்/மோல்)
 ஆற்றல் / எரிபொருட் திணிவு
 எரிசக்தி / எரிபொருளின் கொள்ளளவு

மேற்கோள்கள்

எரிபொருட்கள்
வெப்ப இயக்கவியல்
நாம்ச்சி மாவட்டம்

நாம்ச்சி மாவட்டம் முன்பு தெற்கு சிக்கிம் மாவட்டம் என்பது சிக்கிம் மாநிலத்தில் அமைந்துள்ள நான்கு மாவட்டங்களின் ஒன்று. இதன் தலைநகரம் நாம்ச்சி. பாதுகாக்கப்பட்ட இடமான மேனம் வனவிலங்கு சரணாலயம் இங்குள்ளது. சிக்கிம் டீ இங்கு தயாரிக்கப்படுகிறது. நேபாளி மொழியில் பேசுகின்றனர். புவியியல் நிலையானது என்பதால், நிலச்சரிவுகளால் பாதிக்கப்பட்டுள்ள மாநிலத்தின் பிற பகுதிகளுடன் ஒப்பிடும்போது இங்கு சாலைகள் நல்ல நிலையில் உள்ளன.

சான்றுகள்

இணைப்புகள்

மாவட்ட நிர்வாக இணையதளம் 

சிக்கிம் மாவட்டங்கள்
நாம்ச்சி

நாம்ச்சி என்பது சிக்கிம் மாநிலத்தின் நாம்ச்சி மாவட்டம் மாவட்டத்தில் அமைந்துள்ள நகரம். இந்த மாவட்டத்தின் தலைநகரமும் இதுவே.

அரசியல்
இந்த நகரம் சிக்கிம் மக்களவைத் தொகுதிக்கு உட்பட்டது..

சான்றுகள்

இணைப்புகள்

 Samdruptse Website 
 

நாம்ச்சி மாவட்டம்
சிக்கிம் மாநிலத்திலுள்ள ஊர்களும் நகரங்களும்
பூஜா ஹெக்டே

பூஜா ஹெக்டெ என்பவர் இந்தியத் திரைப்பட நடிகை. 2010 ஆம் ஆண்டிற்கான மிஸ் யுனிவர்சு அழகிப் போட்டியில் இரண்டாம் இடத்தைப் பிடித்தார். மிஷ்கின் இயக்கத்தில் ஜீவாவுடன் முகமூடி என்ற தமிழ்த் திரைப்படத்தின் மூலம் திரையுலகிற்கு அறிமுகமானார்.

திரைப்படங்கள்

மேற்கோள்கள் 

1990 பிறப்புகள்
வாழும் நபர்கள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
இந்திய நடிகைகள்
மகாராட்டிர மக்கள்
கியால்சிங் மாவட்டம்

கியால்சிங் மாவட்டம் அல்லது கெய்சிங் மாவட்டம் முன்பு மேற்கு சிக்கிம் மாவட்டம் என்பது சிக்கிம் மாநிலத்தில் உள்ள நான்கு மாவட்டங்களில் ஒன்று. இதன் தலைமையகம் கெய்சிங் நகரம் ஆகும். பாதுகாக்கப்பட்ட இடங்களில் ஒன்றான கஞ்சன்சங்கா தேசியப் பூங்கா இங்கு அமைந்துள்ளது. அடிக்கடி நிலச்சரிவு ஏற்படுவதால் சாலைகள் மோசமான நிலையில் உள்ளன.

சான்றுகள்

இணைப்புகள்
 
மாவட்ட நிர்வாக இணையதளம் 

 
சிக்கிம் மாவட்டங்கள்
கெய்சிங்

கியால்சிங் அல்லது கெய்சிங் என்பது சிக்கிம் மாநிலத்தின் மேற்கு சிக்கிம் மாவட்டத்தில் அமைந்துள்ள நகரம். இம்மாவட்டத்தின் தலைநகரமும் இதுவே. இங்கு வாழும் நேபாள மொழியைப் பேசுகின்றனர்.

சான்றுகள்

மேற்கோள்கள்

சிக்கிம் மாநிலத்திலுள்ள ஊர்களும் நகரங்களும்
டார்ஜிலிங் மாவட்டம்

டார்ஜிலிங் மாவட்டம் மேற்கு வங்காளத்தின் வடமேற்குப் பகுதியில் அமைந்துள்ளது. இமய மலையின் அடிவாரத்தை ஒட்டியது. இதன் தலைமையகம் டார்ஜிலிங் நகரத்தில் உள்ளது.
(டார்ஜே - இடி, லிங் - நிலம்). டார்ஜிலிங் மலைப் பிரதேசத்தில் தேயிலை விளைச்சல் அதிகம். சுற்றுலாத்துறையின் மூலம் கணிசமான அளவில் வருமானம் கிடைக்கிறது. மேற்கு வங்காளத்தின் 23 மாவட்டங்களில் ஒன்றாகும். இம்மாவட்டத்தில் இந்திய கூர்க்கா சமூகத்தினர் அதிகம் வாழ்கின்றனர்.

தட்பவெப்பம்

மேலும் பார்க்கவும்
கூர்க்காலாந்து பிரதேச நிர்வாகம் 
கூர்க்கா ஜனமுக்தி மோர்ச்சா

சான்றுகள்

இணைப்புகள்

 மாவட்ட நிர்வாக இணையதளம்

மேற்கு வங்காள மாவட்டங்கள்
டார்ஜிலிங் மாவட்டம்
இந்தியாவின் தன்னாட்சிப் பகுதிகள்
கல்பற்றா

கல்பெட்டா என்பது கேரளத்தின் வயநாடு மாவட்டத்தின் நிர்வாகத் தலைமையிடமாகும், நகராட்சியும் ஆகும். இங்கு உள்ள மலைப்பகுதிகளில் காப்பிச் செடிகள் விளைகின்றன. சுற்றுலாத்துறையும் கணிசமான வருவாயை ஈட்டுகின்றது.

சமணக் கோயில்

சமண சமயத்தின் 14வது தீர்த்தங்கரரான அனந்தநாதருக்கு அர்பணிக்கப்பட்ட சமணக் கோயில்  ஒன்று கல்பெட்டாவில் உள்ளது.

போக்குவரத்து
சாலைவழிப் போக்குவரத்து வசதிகள் மிகுந்தது. பெங்களூரு, மைசூரு, ஊட்டி, மடிகேரி, கண்ணூர், கோழிக்கோடு ஆகிய நகரங்களுக்கு சாலைகள் இணைக்கப்பட்டுள்ளன, ரயில் போக்குவரத்திற்கு கோழிக்கோடு ரயில் நிலையம் அருகில் அமைந்துள்ளது. கோழிக்கோடு விமான நிலையம் அருகில் உள்ள வான்வழிப் போக்குவரத்து தளம்.

இதனையும் காண்க
 எடக்கல் குகைகள்

சான்றுகள்

வயநாடு மாவட்டத்தில் உள்ள ஊர்களும் நகரங்களும்
ராமநகரம் மாவட்டம்

ராமநகரம் மாவட்டம் என்பது கர்நாடகாவில் பெங்களூர் கோட்டத்திற்கு உட்பட்ட மாவட்டம். இது 2007 ஆம் ஆண்டு, ஆகத்து 23 ஆம் நாள் பெங்களூர் நாட்டுப்புறம் பகுதியில் இருந்து பிரிக்கப்பட்டது. இதன் தலைமையிடம் இராமநகரம் ஆகும். இது பெங்களூரில் இருந்து 50 கி.மீ தொலைவில் உள்ளது. இங்கு பட்டு உற்பத்தியின் மூலம் பொருளாதாரம் சீர்நிலையை அடைகிறது. இங்கு கிரானைட் கற்களும் உள்ளன.

மாவட்ட நிர்வாகம்
இராமநகரம் மாவட்டம் 4 வருவாய் வட்டங்களைக் கொண்டது.
 இராமநகரம் வட்டம்
 சென்னப்பட்டனம் வட்டம்
 கனகபுரா வட்டம்
 மகாடி வட்டம்

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,   மாவட்டத்தின் மக்கள் தொகை 1,082,636 ஆகும். அதில்  ஆண்கள் 548,008  மற்றும் 534,628 பெண்கள் உள்ளனர்.பாலின விகிதம் 1000 ஆண்களுக்கு 940 பெண்கள் வீதம் உள்ளனர். சராசரி எழுத்தறிவு 69.22% ஆகும். இம்மாவட்ட மக்களில் இந்து சமயத்தினர் 88.60 %, இசுலாமியர் 10.56 %, கிறித்தவர்கள் 0.59 % மற்றும் பிறர் 0.26% ஆக உள்ளனர்

சான்றுகள்

இணைப்புகள்

  The beckoning monoliths 
 Bangalore rural district - taluk page
 RAMANAGARA.COM web-bus stand

கர்நாடக மாநிலத்தில் உள்ள மாவட்டங்கள்
இராமநகர மாவட்டம்
மரீனா பே சாண்ட்ஸ்

மரினா பே சாண்ட்ஸ் (Marina Bay Sands) எனும் ஒருங்கிணைந்த கேளிக்கை மையம் சிங்கப்பூரின் மரீனா பே பகுதியில் அமைந்துள்ளது. அமெரிக்காவின் லாஸ் வேகஸ் குழுமத்தின் ஓர் அங்கம் இது. 8 பில்லியன் அமெரிக்க டாலர் செலவில் கட்டி முடிக்கப்பட்டது. இதில் கேசினோ எனும் சூதாட்ட மையம், தங்கும் விடுதி, இரண்டு திரையரங்குகள், அருங்காட்சியகம், கடைத்தொகுதிகள் மற்றும் கூட்டங்கள், விழாக்கள் நடத்துவதற்கான அரங்குகள் உள்ளன. தங்கும் விடுதியின் உச்சியில் நீச்சல் குளமும் அமைந்துள்ளது.

விடுதியில் 2561 அறைகளும், 1,300,000 சதுர அடியில் கூட்டங்கள் மற்றும் விழாக்கள் நடத்துவதற்கான அரங்கும், 800,000 சதுர அடிப்பரப்பில் கடைத் தொகுதியும், 500 மேஜைகள் மற்றும் 1,600 விளையாட்டு இயந்திரங்கள் கஸினோவிலும் உள்ளது.
340 மீட்டர் நீளமுள்ள 'ஸ்கைபார்க்' ஹோட்டலின் 57 வது தளத்தில் உள்ளது. இதில் 150 மீட்டரில் நீச்சல் குளம் அமைந்துள்ளது. மொத்தம் 3,900 மக்கள் இந்த ஸ்கைபார்க்கில் ஒரே நேரத்தில் இருக்க முடியும்.ஹோட்டல் மூன்று கோபுரங்களாக உள்ளது இதில் வடக்கு கோபுரத்தில் வெளியே 67 மீட்டர் நீளத்திற்கு ஸ்கைபார்க் நீட்டிக் கொண்டிருக்கும்.

2009 -ல் திறப்பதாக திட்டமிடப்பட்டிருந்த இம்மையம் பொருளாதார நெருக்கடி, மனிதவளப் பற்றாக்குறை, பொருட்கள் பற்றாக்குறை ஆகியவற்றால் 2010 ஜூன் 23 மற்றும் 24 தேதிகளில் திறக்கப்பட்டது.

புகைப்படம்

மேற்கோள்கள்

சிங்கப்பூரில் கட்டடங்களும் கட்டமைப்புகளும்
பி. கே. என். வித்யாசாலா

பி.கே.என் வித்தியாசாலா () என்பது 2 தொடக்கப்பள்ளி, 2 ஆரம்பப்பள்ளி, 2 மேல்நிலைப் பள்ளிகள், 3 பதின்ம மேல்நிலைப் பள்ளிகள், 1 நடுவண் இடைநிலைக் கல்வி வாரியப் பள்ளி மற்றும் 1 கலை மற்றும் அறிவியல் கல்லூரி ஆகிய 11 கல்வி நிறுவனங்கைளைக் கொண்ட ஒரு கல்வி அறக்கட்டளையாகும். இவ்வறக்கட்டளையானது மதுரை மாவட்டம் திருமங்கலத்தில் அமைந்துள்ளது.

வரலாறு

பி. கே. என் வித்தியாசாலா சங்கம், திருமங்கலம் பாண்டியகுல சத்திரிய நாடார் உறவின்முறையினரால் 1909ம் ஆண்டு மதுரை மாவட்டம் திருமங்கலத்தில் தொடங்கப் பெற்றது. இது தற்பொழுது 10 பள்ளிகள் மற்றும் 1 கல்லூரி என விரிவடைந்துள்ளது. 2009 - 2010 கல்வியாண்டில் பி. கே. என் பள்ளிகளின் நூற்றாண்டு விழா நடந்தது. இதன் முக்கிய நிகழ்வான அறிவியல் கண்காட்சியை இந்தியக் குடியரசின் முன்னாள் தலைவரான முனைவர் அப்துல் கலாம் தொடங்கி வைத்து மாணவர்களுடன் கலந்துரையாடினார்.

அமைவிடம்
பி. கே. என் வித்தியாசாலா சங்கம், மதுரை மாவட்டம் திருமங்கலம் பி. கே. என் ஆண்கள் மேல் நிலைப் பள்ளி வளாகத்தினுள் அமைந்துள்ளது. இவ்வறக்கட்டளையானது 20கிமீ. வடக்கில் மதுரையையும், 28கிமீ. தெற்கில் விருதுநகரையும் கொண்டு, மதுரை - கன்னியாகுமரி தேசிய நெடுஞ்சாலையில் அமைந்துள்ளது.

கல்வி நிலையங்கள்

 பி.கே.என். ஆரம்பம் மற்றும் தொடக்கப் பள்ளி [வடக்கு]
 பி.கே.என். தொடக்கப் பள்ளி [வடக்கு]
 பி.கே.என். பாலர் மற்றும் ஆரம்பப்பள்ளி
 பி.கே.என். தொடக்கப் பள்ளி [தெற்கு]
 பி.கே.என். ஆரம்பப்பள்ளி [தெற்கு]
 பி.கே.என். வித்யாலயா [CBSE] இரண்டாம் வகுப்பு வரை
 பி.கே.என். பதின்ம மேல்நிலைப் பள்ளி
 பி.கே.என். பெண்கள் மேல்நிலைப் பள்ளி
 பி.கே.என். ஆண்கள் மேல்நிலைப் பள்ளி
 பி.கே.என். பதின்ம உயர்நிலைப் பள்ளி, பசுமலை, மதுரை
 பி.கே.என். பதின்ம மேல்நிலைப் பள்ளி, திண்டுக்கல்
 பி. கே. என். கலை மற்றும் அறிவியல் கல்லூரி

முன்னாள் மாணவர்கள் 
 கே. டி. கே. தங்கமணி (இந்திய பொதுவுடைமைக் கட்சியின் முன்னாள் தலைவர்)
 கக்கன் (தமிழக முன்னாள் அமைச்சர்)
 ஜி. நாகராஜன் (சிறுகதை எழுத்தாளர்)
 பெ. நாயகி (எழுத்தாளர்)
 என். எஸ். வி. சித்தன் (முன்னாள் நாடாளுமன்ற உறுப்பினர்)
 பி. வி. பார்த்தசாரதி (தடகள வீரர்)
 வி. கே. சுப்புராஜ் இ. அ. ப.
 வி. கே. ஜெயக்கொடி இ. அ. ப.
 மதுரை முத்து (மேடை நகைச்சுவை மற்றும் திரைத்துறை)
 வேல்ராஜ் (இயக்குநர் மற்றும் ஒளிப்பதிவாளர்)

இவற்றையும் பார்க்க 
 திருமங்கலம் பத்திரகாளி மாரியம்மன் கோவில்
 பாண்டியகுல சத்திரிய நாடார் உறவின்முறை
 பி. கே. என். கலை மற்றும் அறிவியல் கல்லூரி

சான்றுகள்

மதுரை மாவட்டத்திலுள்ள தனியார் பள்ளிகள்
திருமங்கலம்
சார் பீரங்கி

சார் பீரங்கி (Tsar Cannon, , Tsar'-pushka) அளவில் பெரியதும்,  நீளமுடையதுமான இந்த பீரங்கி கிரெம்லினில் பார்வைக்கு வைக்கப்பட்டுள்ளது. இது அன்ரே சோகோவ் என்பவரால் 1586 ஆம் ஆண்டில் மாஸ்கோவில் உருவாக்கப்பட்டது. இது போரில் பாவிக்கப்படாத, ஒரு சின்னமாகவுள்ளது. ஆயினும் இது ஒரே ஒரு முறை சுடப்பட்டது. கின்னஸ் உலக சாதனைகள் இதனை உலகிலுள்ள பெரிய குழல் விட்டம் உடைய பீரங்கியாகப் பதிவு செய்துள்ளது.  இது சுற்றுலாப் பயணிகளைக் கவரும் ஒன்றாகவும் உள்ளது.

இவற்றையும் பார்க்க
சார் மணி
சார் வெடிகுண்டு

உசாத்துணை
குறிப்புகள்

வெளியிணைப்புக்கள்

தனிப்பட்ட ஆயுதங்கள்
பிஜாப்பூர்

பீஜாப்பூர் என்பது கர்நாடகத்தில் பீஜாப்பூர் மாவட்டத்திற்கு உட்பட்ட நகரம். இம்மாவட்டத்தின் தலைநகரம் இதுவே. 
மேலைச் சாளுக்கியர்களால் 10 ஆம் நூற்றாண்டில் இந்த நகரம் நிர்மாணிக்கப்பட்டது. பின்னர், இது தில்லி சுல்தானகத்திற்கும், பாமினி சுல்தானகத்தின் ஆட்சிக்கும் உட்பட்டிருந்தது. தக்கானத்து சுல்தானகங்களில் ஒன்றான, பிஜாப்பூர் சுல்தானகத்தின் தலைமையிடம் பிஜாப்பூர் நகரம் ஆகும். பிஜாப்பூர் சுல்தான் அடில் ஷா காலத்தில் பிஜப்பூர் கோட்டை கட்டப்பட்டது.

இதனையும் காண்க
 பிஜப்பூர் கோட்டை

தட்பவெப்பம்

மேலும் பார்க்கவும்
 இரண்டாம் பாஸ்கரர்
 இண்டி
 ஹம்பி
 பட்டடக்கல்
 பாதமி

சான்றுகள்s

இணைப்புகள்

 Architecture of Bijapur 
 Museum at Bijapur
 Bijapur City Municipality Website 
 
 Bijapur Tourism and City Information 
 Bidar
 Gulbarga
 Satellite map of Bijapur 
 Historical information on Bijapur
 Bijapur Ibrahim roja on Google Maps
 Bijapur Jamia Masjid on Google Maps
 Bijapur Gol Gumbaz on Google Maps

கருநாடக மாநிலத்திலுள்ள ஊர்களும் நகரங்களும்
பிஜாப்பூர் மாவட்டம்
கர்நாடகத்தில் சுற்றுலாத் துறை
பிஜாப்பூர்
ஆற்றல் மட்டம்

ஓர் அணுவை எடுத்துக் கொண்டால், அணுக்கருவைச் சுற்றி இலத்திரன்கள் சுற்றி வருகின்றன. ஆனாலும், இலத்திரன்கள் தாம் சுற்றி வரும் ஒழுக்கைத் தாமே தேர்ந்தெடுக்க முடியாது. இவை ஒரு குறிப்பிட்ட ஆற்றலைக் கொண்ட ஒழுக்கிற்கு மட்டுப்படுத்தப்பட்டிருக்கும். ஒவ்வோர் ஒழுக்கும் வெவ்வேறு ஆற்றல் மட்டங்களைக் (energy levels) கொண்டிருக்கும். இலத்திரன்கள் பல கூண்டுகளில் (Shells) அல்லது பல நிலைத்த ஆற்றல் மட்டங்களில் அணுக்கருவைச் சுற்றி சுற்றி வருகின்றன.

இலத்திரன் மட்டத் தாவல்கள்

ஒரு மட்டத்திலிருந்து பிறிதொரு மட்டத்திற்கு இலத்திரன் தாவும் போது ஆற்றலை உமிழவோ அல்லது ஆற்றலை ஏற்கவோ செய்கின்றன. இந்த ஆற்றலின் அளவு hν = E1~ E2 என்று கொடுக்கப்படும். இவ்வாற்றல் ஒரு மின்காந்த ஒளியணுவாக (photon) வெளிப்படும். இதன் அதிர்வெண்

ν = E1~E2/h

என்று கொடுக்கப்படும். இங்கு h என்பது பிளாங்கின் மாறிலி ஆகும்.

மேற்கோள்கள்

அணு இயற்பியல்
நிறமாலையியல்
வேதியப் பண்புகள்
நக்கீரன் சொல்கிறேன் (இசைத்தட்டு)

நக்கீரன் சொல்கிறேன் என்பது 2011 மலேசியக் கலைஞர் நக்கீரன் வெளியிட்ட ஒரு தமிழ் இசைத்தட்டு ஆகும்.  இதுவே இவரது முதலாவது இசைத்தட்டு ஆகும்.  இந்த இசைத்தட்டில் பல நாட்டுக் கலைஞர்களின் படைப்புக்களும் இடம்பெறுகின்றன.

பாடல்கள் 
 செல்லமே
 பயணம்
 கனவே
 தோழா ஆடவா
 செல்லமே (ஆங்கிலம்)
 எழுந்திடு
 இணைந்தோம்
 என்னைப் பார்
 நக்கீரன் சொல்கிறேன்
 திருமணம்

வெளி இணைப்புகள் 
 www.nakkeeranmusic.com 
 செல்லமே

தமிழ் இசைத் தொகுப்புக்கள்
மலேசியத் தமிழ் இசைத் தொகுப்புக்கள்
செஸ்னா 172

செஸ்னா 172 ஸ்கைகோக் (Cessna 172 Skyhawk) என்பது செஸ்னா வானூர்தி நிறுவனத்தினால் உருவாக்கப்பட்ட நான்கு இருக்கைகள் கொண்ட, ஒன்றை இயந்திர, உயர்-இறக்கை நிலைத்த இறக்கை வானூர்தி. 1955 இல் கன்னிப் பறப்பினை மேற்கொண்ட இது, அதிகளவில் தயாரிக்கப்பட்ட வானூர்தியாகும்.

படைத்துறைக்காக இயக்குபவர்கள்
 1× 172
 3× 172K
 18× R172K

வான் படை 8× 172F
இராணுவம் 1× 172G
 6× 172K
 3

 8× FR172H, 1× FR172K
 2
 1
 4× 172M
 4× 172N
 (1)
 8× F172G, 4× F172H, 4× F172M
 8× 172K, delivered 1969 and retired 1972.

விபரங்கள் (172R)

உசாத்துணை

வெளி இணைப்புகள்

 Cessna Skyhawk 172SP website 
 Complete specifications and data for each Cessna 172 model year 

விமானம்
புனித பிலிப் நேரி தேவாலயத் தாக்குதல்

புனித பிலிப்பு நேரியார் ஆலயம் மீதான எறிகணை வீச்சுத் தாக்குதல் (St. Philip Neri Church shelling) 2006 ஆகத்து 13 இல் இடம்பெற்றது. புனித பிலிப்பு நேரியார் ஆலயம் இலங்கையின் வடக்கே யாழ்ப்பாணக் குடாநாட்டில் வேலணைத் தீவில் அல்லைப்பிட்டி கிராமத்தில் அமைந்துள்ளது. இவ்வாலயம் மீதான எறிகணைத்  தாக்குதல் இலங்கைத் தரைப்படையினரால் நடத்தப்பட்டதாகக் குற்றம் சாட்டப்படுகிறது. இத்தாக்குதலில் குறைந்தது 15 பேர் கொல்லப்பட்டனர், மேலும் 54 பேர் காயமடைந்தனர்.

பின்னணி
யாழ்ப்பாணத்தைக் கைப்பற்றும் நோக்கில் விடுதலைப் புலிப் போராளிகள் இலங்கைத் தரைப்படையினருடன் அல்லைப்பிட்டியில் சிறு சமரில் ஈடுபட்டனர் இலங்கை இராணுவத்தினரின் எறிகணை வீச்சுக்களுக்கு அஞ்சி நூற்றுக்கணக்கான பொதுமக்கள் தமது இருப்பிடங்களை விட்டு வெளியேறி புனித பிலிப்பு நேரியார் ஆலயத்தில் அடைக்கலம் புகுந்தனர்.

நிகழ்வு
2006 ஆகத்து 12 சனிக்கிழமை காலையில் விடுதலைப் புலிகள் அல்லைப்பிட்டியில் தரையிறங்கினர். இதனை அடுத்து இராணுவத்தினர் பின்வாங்கி அருகில் அமைந்திருந்த கடற்படைத் தளத்தினுள் சென்றனர். இராணுவத்தினர் கிராமைத்தை நோக்கி எறிகணை வீச்சை ஆரம்பித்தனர். இது அன்று இரவு முழுவதும் தொடர்ந்தது. யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு வெளியிட்ட அறிக்கை ஒன்றின் படி இராணுவத்தினரின் பல்குழல் ஏவுகணைகள் அல்லைப்பிட்டிக் கிராமம் முழுவதும் வந்து வீழ்ந்ததாகத் தெரிவித்திருக்கிறது.

2006 ஆகத்து 13 ஞாயிற்றுக்கிழமை அதிகால 04:30 மணிக்கு பிலிப்பு நேரியார் ஆலயம் மீது எறிகணை ஒன்று வீழ்ந்தது. ஆலயத்தில் அடைக்கலம் புகுந்திருந்த 15 பேர் கொல்லப்பட்டனர். 54 பேர் காயமடைந்தனர். தேவாலய குருவானவர் திருச்செல்வம் நிகால் ஜிம் பிறவுண் காயமடைந்தோரை யாழ்ப்பாணம் சிகிச்சைக்காக கொண்டு சென்றார். அல்லைப்பிட்டியில் தங்கியிருந்த மேலும் 300 குடும்பங்களை அவர் ஊர்காவற்துறையில் உள்ள புனித மேரி தேவாலயத்திற்கு அனுப்பினார். குண்டு வீச்சு இடம்பெற்று ஒரு வாரத்தின் பின்னர் ஆகத்து 20 இல் அருட்தந்தை ஜிம் பிறவுன் காணாமல் போனார்.

பொறுப்பு
தேவாலயம் மீது தாம் தாக்குதல் நடத்தவில்லை என இராணுவத்தினர் மறுப்புத் தெரிவித்தனர். ஆனாலும், அரசுப் படையினராலேயே எறிகணைத் தாக்குதல் நடத்தப்பட்டதாக பொதுமக்கள் தெரிவித்தனர். பலாலி இராணுவமுகாமில் இருந்து ஏவுகணைகள் வீசப்பட்டதாக பொதுமக்கள் தெரிவித்ததாக யாழ் பல்கலைக்கழக மனித உரிமைகள் அமைப்பு தெரிவித்துள்ளது. விடுதலைப் புலிகளும் இவ்வாறே தெரிவித்தனர்.

இவற்றையும் பார்க்க
 அல்லைப்பிட்டிப் படுகொலைகள்
 இலங்கை அரசுப் படைகளின் தாக்குதல்களின் பட்டியல்

மேற்கோள்கள்

இலங்கையில் தமிழர்கள் படுகொலைகள்
2006 இல் இலங்கை
நான்காம் ஈழப்போரில் இலங்கை இராணுவத்தினரின் தாக்குதல்கள்
வேலணைத் தீவு
இலங்கையில் பொதுமக்கள் படுகொலைகள்
மில் எம்.ஐ.-8

மில் எம்.ஐ.-8 (Mil Mi-8, , நேட்டோவின் பெயர்: கிப்) என்பது சோவியத் ஒன்றியம் வடிவமைத்த, நடுத்தர இரட்டை-விசையாழி போக்குவரத்து உலங்கு வானூர்தியும் தாக்குதல் உலங்கு வானூர்தியாக செயற்படக் கூடியதும் ஆகும். இந்த எம்ஐ-8 உலங்கு வானூர்தி உலகில் அதிகம் உற்பத்தி செய்யப்பட்ட உலங்கு வானூர்தியும், 50க்கு மேற்பட்ட நாடுகளால் பயன்படுத்தப்படும் உலங்கு வானூர்தியும் ஆகும். உருசியா இதன் பிரதான உற்பத்தியாளரும் பாவனையாளராகவும் திகழ்கின்றது.

பாவனையாளர்கள்

விவரங்கள் (எம்.ஐ.-8T)

உசாத்துணை

வெளி இணைப்புகள் 

 Serbian Air Force Mi-8 Photo Gallery at Airserbia.com
 Mi-8/Mi-17 section at aviation.ru 
 Mi-8 DataBase and photo gallery at helicopter-database.net
 Mi-8 walkaround from Lutzk and Mi-8PPA walkaround on ScaleModels.ru
 Mi-8 and Mi-17 helicopters in China 

படைத்துறை உலங்கு வானூர்தி
ஏ.எச்-1 கோப்ரா

பெல் ஏ.எச்-1 கோப்ரா (Bell AH-1 Cobra) (நிறுவன குறியீடு: மொடல் 209) என்பது பெல் நிறுவனத்தினால் தயாரிக்கப்பட்ட இரு இதழ் கொண்ட, ஒற்றை விசைப்பொறி, தாக்குதல் உலங்கு வானூர்தி. இது பொதுவான விசைப்பொறி, பரப்புதல், சுழலி என்பவற்றை பழைய பெல் யுஎச்-1 இரோகுயஸ் கொண்டுள்ளதுபோல் அமையப்பெற்றது. அது கியுகோப்ரா அல்லதுr சினேக் எனவும் அழைக்கப்படும்.

விபரம்

உசாத்துணை

வெளி இணைப்புகள்

 AH-1 Cobra page on GlobalSecurity.org
 The Bell AH-1 HueyCobra on Vectorsite.net
 AH-1 HueyCobra page on Rotorhead.org 
 AH-1 Cobra Photo Galleries on MidwaySailor.com
 Cobras over the Frontier, by Usman Ansari. 
 End of an era for Fort Drum's Cobras. 
 Aircraft Training Manual, Attack Helicopter, AH-1 (TC 1-213), 1992 

தாக்குதல் உலங்கு வானூர்தி
படைத்துறை உலங்கு வானூர்தி
ஐஎன்எஸ் விக்ராந்த்

ஐஎன்எஸ் விக்ராந்த் (INS Vikrant (IAC-I)) என்பது இந்தியாவில் தயாரிக்கப்பட்ட முதலாவது வானூர்தி தாங்கிக் கப்பல் ஆகும். இக்கப்பல் இந்தியக் கடற்படைக்காக கொச்சி கப்பல் கட்டுமானதளத்தில் நிர்மாணிக்கப்பட்டது. இக்கப்பலுக்கான வடிவமைப்பு பணிகள் 1999 ஆம் ஆண்டில் துவங்கின. இந்த கப்பலின் அடிப்பாகம் 2009 பெப்ரவரியில் அமைக்கப்பட்டது. இக்கப்பாலானது 2011 டிசம்பர் 29 இல் இது மிதக்கவிடப்பட்டு, 2013 ஆகத்து 12 இல் வெள்ளோட்டம் விடப்பட்டது. ரூபாய் 20,000 கோடி செலவில் அதிநவீன முறையில் உள்நாட்டில் உருவாக்கப்பட்ட முதல் வானூர்தி தாங்கி போர்க்கப்பலான ஐஎன்எஸ் விக்ராந்த் கப்பலை இந்தியப் பிரதமர் நரேந்திர மோதி 2 செப்டம்பர் 2022 அன்று கொச்சியில் வைத்து இந்தியக் கடற்படைக்கு அர்ப்பணித்தார்.

மேற்கோள்கள்

இந்தியாவின் வானூர்தித் தாங்கிகள்
இந்தியக் கடற்படை
இந்திய போர்க் கப்பல்கள்
விமானம்

விமானம், வான் விமானம் அல்லது ஆகாய விமானம் (airplane, aeroplane அல்லது plane) என்பது ஆற்றலால் இயங்கும் நிலைத்த இறக்கை வானூர்தி ஆகும். இது சுழல் விசிறி அல்லது தாரைப் பொறியிலிருந்து கிடைக்கும் உந்துவிசை மூலம் முன்னோக்கி தள்ளப்படும். விமானம் பல அளவுகளில், வடிவத்தில், இறக்கை உருவங்களில் உள்ளன.

விமானம் மக்கள் போக்குவரத்திற்கும், சரக்கு போக்குவரத்திற்கும், இராணுவத்திலும், பொழுதுபோக்கிற்காகவும், அறிவியல் ஆராய்ச்சிகளுக்கும்  பயன்படுகின்றது. ஆண்டுதோறும் நான்கு பில்லியனுக்கும் அதிகமான பயணிகளை விமானங்கள் கொண்டு செல்கிறது.

விமானி வானூர்தியினுள் இருந்து பல விமானங்கள் பறக்க வைக்கப்படுகின்றன. ஆனால், சில தன்னியக்கமாக அல்லது கணினி கட்டுப்படுத்தல் கூடாக பறக்க வைக்கப்படுகின்றன.

இவற்றையும் பார்க்க 
 பறப்பியல்

உசாத்துணை

வெளி இணைப்புகள் 

 Airliners.net
 Aerospaceweb.org
 How Airplanes Work – Howstuffworks.com 

விமானம்
அமெரிக்கக் கண்டுபிடிப்புகள்
வின்சென்ட் ஸ்மித்

வின்சென்ட் ஆர்தர் ஸ்மித் (Vincent Arthur Smith, 1843–1920) டப்லினில் பிறந்த இந்தியவியலாளர், வரலாற்றாளர் ஆவார். இவர் வங்காளக் குடியியல் பணியில் ஆக்ரா, அவாது ஆகிய இடங்களில் 1871 முதல் 1900 வரை பணியாற்றினார். இளைப்பாறிய பின்னர் இவர் இலக்கியம், வரலாறு போன்ற துறைகளில் ஈடுபடலானார்.

பேரரசர் அசோகர், முகலாயப் பேரரசர் அக்பர் உட்பட இந்திய ஆட்சியாளர்கள் பலரைப் பற்றி இவர் நூல்கள் எழுதியுள்ளார். இந்திய, மற்றும் இலங்கையைச் சேர்ந்த நுண் கலைகள் பற்றி நூல்கள் எழுதினார்.

ஆக்கங்கள்
 General index to the reports of the Archaeological Survey of India: Volumes I to XXIII, with a glossary and general table of contents, 1887
 William Henry Sleeman (ed.): Rambles and Recollections of an Indian official, Westminster Reprint edition of the 1893 (2 volumes), 1995
 Preface to Purna Changes t Mukherji: A report on a tour of exploration of the antiquities of Kapilavastu Tarai of Nepal during February and March, 1899, 1969.
 "The Kushān, or Indo-Scythian, Period of Indian History, B.C. 165 to A.D. 320," pp. 1–64 in Journal of the Royal Asiatic Society (London), 1903.
 "Catalogue of the Coins in the Indian Museum Calcutta", (The Cabinet of the Asiatic Society of Bengal: Part 1)

 A history of fine art in India and Ceylon from the earliest times to the present day, 1911

 The Oxford history of India : from the earliest times to the end of 1911, 1920
 Asoka, the Buddhist emperor of India, 1 ed. Oxford 1901; 1920
 A history of fine art in India and Ceylon from the earliest times to the present day, 1930
 François Bernier (ed.), Travels in the Mogul Empire, AD 1656–1668. 1994.
 The Jain Stûpa and other antiquities of Mathurâ, 1969.
 Early History of India

மேற்கோள்கள்

1843 பிறப்புகள்
1920 இறப்புகள்
பிரித்தானிய இந்தியவியலாளர்கள்
அயர்லாந்து அறிவியலாளர்கள்
1848 பிறப்புகள்
ஜோசப் தளியத்

ஜோசப் தளியத் ஜூனியர் (Joseph Thaliath Jr.) தென்னிந்தியத் தமிழ்த் திரைப்பட இயக்குநரும் தயாரிப்பாளரும் ஆவார்.

திருவனந்தபுரத்தைச் சேர்ந்த உயர் நீதிமன்ற நீதிபதியின் மகன். கிறித்தவக் குடும்பத்தைச் சேர்ந்தவர். ஜோசப் தளியத் தனது பட்டப் படிப்பை முடித்த பிறகு சென்னைக்கு வந்து இயக்குநர் எஸ். சௌந்தரராஜன் என்பவரின் உதவியாளராகப் பணியாற்றினார். சிறிது காலத்தில் தளியத் சொந்தமாக சிட்டாடல் ஸ்டூடியோ என்ற பட நிறுவனம் ஒன்றை ஆரம்பித்தார். கீழ்ப்பாக்கம் இலண்டன் தெருவில் இது அமைந்திருந்தது.

அக்காலத்தில் பிரபலமான படத் தயாரிப்பாளரும் கலையக உரிமையாளருமான எப். நாகூருடன் சேர்ந்து 1948 ஆம் ஆண்டில் டி. ஆர். மகாலிங்கத்தின் நடிப்பில் ஞானசௌந்தரி என்ற திரைப்படத்தைத் தயாரித்தார். இத்திரைப்படம் மாபெரும் வெற்றி பெற்றது. தொடர்ந்து 1950 ஆம் ஆண்டில் மகாலிங்கத்தின் நடிப்பில் இதய கீதம் என்ற காதல் கதையைத் தானே எழுதி இயக்கினார். இத்திரைப்படத்தை தளியத் இந்தியில் ஸ்ரீவன்தாரர் என்ற பெயரில் மொழி மாற்றம் செய்து வெளியிட்டார்.

பிரபல நடிகர்கள் சி. எல். ஆனந்தன், ஜெய்சங்கர் ஆகியோரைத் திரையுலகிற்கு அறிமுகப்படுத்தியவர் ஜோசப் தளியத்.

திரைப்படவியல் 
ஞானசௌந்தரி (1948)
இதய கீதம் (1950)
ஜீவா தாரா (1951 இந்தி படம்)
ஆத்மசாந்தி (1952 மலையாளப் படம்) 
மல்லிகா (1957)
பாயல் (1957 இந்தி படம்)
விஜயபுரி வீரன் (1960)
தீன் தோஸ்த் (1964)
இரவும் பகலும் (1965)
விளக்கேற்றியவள் (1965)
காதல் படுத்தும் பாடு (1966)

மேற்கோள்கள் 

தமிழ்த் திரைப்பட இயக்குநர்கள்
தமிழ்த் திரைப்படத் தயாரிப்பாளர்கள்
இந்தியப் பொதுவுடமைக் கட்சி (மாவோயியம்)

இந்தியப் பொதுவுடமைக் கட்சி (மாவோயியம்) அல்லது இந்திய கம்யூனிஸ்ட் கட்சி (மாவோயிஸ்ட்) ஒரு நக்சல்வாத இயக்கமாகும். 
மக்கள் போர் அமைப்பும், மாவோயிஸ்ட் மையமும் இணைந்து 2004 அக்டோபரில் இக் கட்சியை உருவாக்கின.கேசவராவ்என்ற பசவராஜ் இந்த கட்சியின் பொதுச் செயலாளராக உள்ளார். இந்த கட்சி இந்திய அரசால் தடை செய்யப்பட்டுள்ளது. 2014ம் ஆண்டு நடந்த மக்களவைத் தேர்தலை புறக்கணிக்குமாறு இந்தியாவிலேயே முதன் முறையாக இவர்கள் குறுஞ்செய்தியை அனுப்பினாரகள்.

﻿

மேற்கோள் 

இந்திய அரசியல் கட்சிகள்
2004இல் நிறுவப்பட்ட அரசியல் கட்சிகள்
18

கிபி ஆண்டு 18 (XVIII) என்பது ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "திபேரியசு, செர்மானிக்கசு தூதர்களின் ஆட்சி ஆண்டு" (Year of the Consulship of Tiberius and Germanicus) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 771" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 18 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினெட்டாம் ஆண்டாகும்.

நிகழ்வுகள் 
 இடம் வாரியாக 
 ரோமப் பேரரசு 
 செருமன் குடித் தலைவன் அர்மீனியசு மார்க்கோமன்னி இராச்சியத்தை அழித்தான்.

 சிரியா 
 உரோமைப் பேரரசின் புதிய தளபதியாக செருமானிக்கசு சீசர் சிரியா சென்றடைந்தான்.

 பார்த்தியா 
 செருமானிக்கசு பார்த்தியாவின் இரண்டாம் அர்த்தபானுசுவுடன் அமைதி உடன்பாட்டிற்கு வந்தான். இதன் படி அவன் ரோமின் நண்பனாகவும், அரசனாகவும் அங்கீகரிக்கப்பட்டான்.

 சீனா 
 மஞ்சள் ஆறு பெருக்கெடுத்ததை அடுத்து விவசாயிகள் கிளர்ச்சியில் ஈடுபட்டனர். இவர்களை அடக்க வாங் மாங் அரசன் ஒரு இலட்சம் பேரடங்கிய இராணுவத்தினரை அங்கு அனுப்பினான்.

 இந்தியா 
 இந்தியாவில், இந்தோ-பார்த்தியர்கள் தக்சசீலாவைத் தமது ஆட்சிக்குள் கொண்டு வந்தனர்.

பிறப்புகள்

இறப்புகள் 
 ஆவிட், ரோமக் கவிஞர் (அல்லது 17)
 யாங் சியொங், சீன மெய்யியலாளர், கவிஞர், நூலாசிரியர் (பி. கிமு 53)

மேற்கோள்கள்

 
10கள்
சீதாலட்சுமி இராமசுவாமி கல்லூரி, திருச்சி

சீதாலட்சுமி இராமசுவாமி கல்லூரி, திருச்சிராப்பள்ளி தமிழ்நாட்டின் திருச்சிராப்பள்ளி மாநகரில் 1951ஆம் ஆண்டு பத்மபூசண் என். இராமசுவாமி அய்யர் என்பவரால் நிறுவப்பட்ட புகழ்பெற்ற மகளிர் கல்லூரி ஆகும். பாரதிதாசன் பல்கலைக்கழகத்துடன் இணைக்கப்பட்டுள்ள இக்கல்லூரி தன்னாட்சி பெற்ற கல்வி நிறுவனமாகும். இங்கு 4000க்கும் கூடுதலான பெண்களுக்கு கலை, அறிவியல் மற்றும் வணிகத் துறைகளில் 22 பட்டப்படிப்பு, 17 பட்ட மேற்படிப்பு திட்டங்களில் கல்வி பெற்று வருகின்றனர். தவிர இரண்டு பட்டமேற்படிப்பு பட்டய கல்வித்திட்டங்களும் வழங்கப்படுகின்றன.

வளாகம்
திருச்சிராப்பள்ளியின் மையப்பகுதியில் 25 ஏக்கர் நிலத்தில் அமைந்துள்ள இக்கல்வி நிறுவனத்தில் ஒவ்வொரு துறைக்கும் தனித்தனிக் கட்டிடங்கள் கட்டப்பட்டுள்ளன. புதிய கல்வித்திட்டங்களுக்காக புதிய கட்டிடங்கள் எழுப்பப்பட்டு வருகின்றன. புதிய சரசுவதி கட்டிடத்தில் பொது நூலகம் இயங்கி வருகிறது. இதில் 60,000க்கும் மேற்பட்ட நூல்கள் எண்ணிமப்படுத்தப்பட்டு சேகரிக்கப்பட்டுள்ளன. தவிர ஒவ்வொருத் துறைக்கும் தனியான துறைசார் நூலகங்கள் உள்ளன. சரசுவதி கட்டிடத்தில் மொழி ஆய்வகம் ஒன்றும் புதிய கணினி மையமும் அமைந்துள்ளன. முழுமையாக குளிரூட்டப்பெற்ற பல்லூடக வசதிகளுடன் கூடிய இரு ஆய்வரங்குகள் சிறப்பாக உள்ளன. பெரிய வழிபாட்டுக்கூடமும் இக்கலூரியின் சிறப்பம்சமாகும். இக்கல்லூரியின் வளாகத்தினுள் மூன்று கோவில்கள் உள்ளன.

வசதிகள் 
 நூலகம்
 ஆய்வகங்கள்
 வகுப்பறைகள்
 இணைய வசதி
 மாணவியர் விடுதிகள்
 உணவகம்
 கணினி ஆய்வகம்
 உடற்பயிற்சிக் கூடம்

மேனாள் மாணவிகள்
 பி. விஜயலட்சுமி
 நிர்மலா சீதாராமன்
 கே. எஸ். சௌந்தரம்
 அகிலா சீனிவாசன்

மேற்கோள்கள்

வெளி இணைப்புகள்
 கல்லூரி வலைத்தளம்

தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
திருச்சிராப்பள்ளி மாவட்டத்திலுள்ள தனியார் கலைக் கல்லூரிகள்
தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
பாரதிதாசன் பல்கலைக்கழக இணைவுக்கல்லூரிகள்
ரைட் பிளையர்

ரைட் பிளையர் அல்லது ரைட் பறவி (Wright Flyer) (இது முன்னர் பிளையர் I "Flyer I" அல்லது 1903 பிளையர் "1903 Flyer" எனப்பட்டது) என்பது ரைட் சகோதரர்களினால் உருவாக்கப்பட்ட முதலாவது வெற்றிகரமான திறனளிக்கப்பட்ட விமானம் ஆகும். இது டிசம்பர் 17, 1903இல் நான்கு தடவைகள் தற்போதைய வட கரொலைனாவிலுள்ள "கில் டெவில் கில்" என்ற இடத்தில் பறக்க வைக்கப்பட்டது. தற்போது இந்த விமானம் வாசிங்டன், டி. சி.யில் உள்ள தேசிய வான், வின்வெளி பொருட்காட்சிச் சாலையில் வைக்கப்பட்டுள்ளது.

விபரங்கள்

குறிப்புகள்

வெளியிணைப்பு

 Nasa.gov
 Wrightflyer.org
 Wrightexperience.com 
 Under The Hood of A Wright Flyer  Air & Space Magazine

விமானம்
தனிப்பட்ட வானூர்திகள்
மெசேர்ஸ்கிமிட் எம்.இ 262

மெசேர்ஸ்கிமிட் எம்.இ 262 ஸ்வபல்ப்  (Messerschmitt Me 262 "Schwalbe") என்பது உலகின் முதலாவது பயன்பாட்டு தாரை இயக்க திறன்மிக்க சண்டை வானூர்தி ஆகும். இரண்டாம் உலகப் போர் ஆரம்பமாக முன்னர் வடிவமைப்பு ஆரம்பித்தாலும், 1944 இடைப்பகுதி வரை லூவ்ட்வவ்பேயில் (செருமன் வான் படை) பயன்பாட்டிற்கு வர பொறி சிக்கல்கள் தடையாகவிருந்தது. அக்கால நேச நாடுகளின் சண்டை விமானங்களுடன் ஒப்பிடுகையில், இது மிகவும் வேகமானதாகவும் சிறப்பான ஆயுத அமைப்பு கொண்டதுமாகும். இரண்டாம் உலகப் போர் காலத்தில் பயன்பாட்டிலிருந்த பறப்பியல் வடிவமைப்புக்களில் இது மிகவும் முதற்தரமானவற்றில் ஒன்று. எம்இ 262 இலகு குண்டுவீச்சு விமானம், வான் வேவு மற்றும் சோதனை இரவு நேர சண்டை வானூர்தி ஆகிய பல உபயோகங்களைக் கொண்டிருந்தது.

விபரங்கள் (எம்.இ 262 A-1a)

{{aircraft specifications

| plane or copter?=plane
| jet or prop?=jet
| ref=Quest for Performance Original Messerschmitt documents
| crew=1
| length main=10.60 m
| length alt=34 ft 9 in
| span main=12.60 m
| span alt=41 ft 6 in
| height main=3.50 m
| height alt=11 ft 6 in
| area main=21.7 m²
| area alt=234 ft²
| empty weight main=3,795 kg
| empty weight alt=8,366 lb
| loaded weight main= 6,473 kg
| loaded weight alt= 14,272 lb
| max takeoff weight main= 7,130 kg
| max takeoff weight alt=15,720 lb
| more general=
Aspect ratio: 7.32
| engine (jet)=Junkers Jumo 004 B-1
| type of jet=turbojets
| number of jets=2
| thrust main=8.8 kN
| thrust alt=1,980 lbf
| max speed main=900 km/h
| max speed alt=559 mph
| range main=1,050 km
| range alt=652 mi
| ceiling main=11,450 m
| ceiling alt=37,565 ft
| climb rate main=1,200 m/min (At max weight of 7,130 kg)
| climb rate alt=3,900 ft/min
| loading main=
| loading alt=
| thrust/weight=0.28
| guns=4 × 30 mm MK 108 cannons (A-2a: two cannons)
| bombs=2 ×  bombs or 2 ×  bombs (A-2a variant)
| rockets=24 ×  R4M rockets
}}

உசாத்துணை

குறிப்புகள்

மேற்கோள்கள்

வெளியிணைப்புக்கள் 

 The archive about the assignment of persons and material of the German Air Force in the Second World War
 German Me 262 combat footage of Me 262s 
 Jet Aces of the Luftwaffe 
 Warbird Alley: Me 262 page- History, specs, photos and links
 ME 262 page at Aviation enthusiast Corner 
 Messerschmitt Me 262B 
 Stormbirds – Official home of the Me 262 Project, and several Me 262 related features
 The Messerschmitt Me 262 at Air Vectors
 The official Erich Warsitz Website (world's first jet pilot), inclusive rare videos and audio commentaries

செருமனிய போர் வானூர்திகள்
படிகத்தின் ஒளியச்சு

இரட்டை ஒளிவிலக்கம் ஏற்படும் படிகங்களில் எத்திசையில் இரட்டை ஒளி விலக்கம் (birefringence) இல்லாதிருக்கிறதோ, அத்திசை படிகத்தின் ஒளி அச்சு (optic axis of a crystal) எனப்படும். அதாவது இத்திசையில் சாதாரண ஒளிக்கதிரும் அசாதாரண ஒளிக்கதிரும் (Ordinary and extraordinary rays) ஒரேதிசையில் செல்லும்.

படிக அமைப்பின் குறிப்பிட்ட தன்மை காரணமாக, ஒளி அச்சில் செல்லும் ஒளி, ஏனைய திசைகளிலும் விட வித்தியாசமாகத் தொழிற்படுகிறது. கால்சைட்டு, குவார்ட்சு போன்ற ஓரச்சுப் படிகங்களில் ஒளியச்சில் செல்லும் ஒளியில் அசாதாரண மாற்றங்கள் ஏற்படுவதில்லை. ஒளியச்சில் செல்லும் ஒளிக்கதிரின் வேகம் ஒளியின் முனைவாக்கத்தில் தங்கியிராது. ஒளிக்கதிர் ஒளியச்சுக்கு சமாந்தரமாகச் செல்லாது விடின், ஒளிக்கதிர் படிகத்தினூடே செல்லும் போது இரு ஒளிக்கதிர்களாக (சாதாரண, அசாதாரண) பிரியும். இவை இரண்டும் ஒன்றுக்கொன்று செங்குத்தாக முனைவாக்கமடைந்திருக்கும்.

மேற்கோள்கள்

ஒளியியல்
படிகவியல்
பாகுபத் மாவட்டம்

பாகுபத் மாவட்டம் இந்தியாவின் உத்தரப் பிரதேசம் மாவட்டத்தில் அமைந்துள்ளது. இதன் பரப்பளவு 1321 சதுர கி.மீ. இங்கு வாழும் மக்கள் எண்ணிக்கை 1,163,991. யமுனை ஆறு அருகில் ஓடுகிறது.

அரசியல்
இந்த மாவட்டத்தை சப்ரவுலி, பரவுத், பாக்பத் ஆகிய சட்டமன்றத் தொகுதிகளாகப் பிரித்துள்ளது மாநில அரசு. இந்த மாவட்டம் பாகுபத் மக்களவைத் தொகுதிக்கு உட்பட்டது. இது மேரட் மக்களவைத் தொகுதிக்கு உட்பட்டது.

சான்றுகள்

இணைப்புகள்

உத்தரப் பிரதேசத்தில் உள்ள மாவட்டங்கள்
பாகுபத் மாவட்டம்
தேவகோட்டை தமிழிசை மாநாடு (1941)

தேவகோட்டை தமிழிசை மாநாடு, என்பது தேவகோட்டையில் 1941ஆம் ஆண்டு நடந்த தமிழ் இசை மாநாடு ஆகும். இது இரண்டாவது தமிழிசை மாநாடு என்றும் அழைக்கப்படுகிறது.

தமிழிசை இயக்கம் 
சங்ககாலத்தில் தமிழிசை  சிறப்புற்று இருந்தது. பின்னர் பக்தி காலத்திலும் தேவாரங்கள், பிரபந்தங்கள் ஊடாக தமிழிசை சிறப்புற்று இருந்தது. ஆனால் கி.பி14ஆம் நூற்றாண்டில் தமிழ்நாடு தெலுங்கு விஜயநகர ஆட்சிக்கு உட்பட்டது. இதன் காரணமாக தெலுங்கு மொழி இசையில் முக்கிய இடம் பிடிக்கத் தொடங்கியது. தமிழர் இசை மரபு தெலுங்கு இசையினுள் உள்வாங்கப்பட்டது. 20ஆம் நூற்றாண்டிலும் இந்த நிலையே தொடர்ந்தது. இசையரங்குகளில் தெலுங்கு அல்லது பிற மொழிகளிலேயே பாடல்கள் பாடப்பட்டன.இறுதியில் மட்டுமே இரண்டொரு தமிழ்ப் பாடல்கள் 'துக்கடா' என்ற பெயரில் பாடப்பட்டுவந்தன.

இந்தச் சூழ்நிலையில் தமிழ் இசையை வளர்ப்பதற்கு தோன்றியதே தமிழிசை இயக்கம்.

தமிழிசை மாநாடு 
முதல் தமிழிசை மாநாடு ராஜா சர் அண்ணாமலை செட்டியார்  முன்னெடுப்பில் 1941ஆம் வருடம் ஆகஸ்ட் மாதத்தில் சிதம்பரம் அண்ணாமலை நகரில் நடந்தது.  இதை தொடர்ந்து அதே ஆண்டு  இரண்டாம் தமிழிசை மாநாடு  டி.ஆர்.அருணாச்சலம், சின்ன அண்ணாமலை ஆகியோரின் முயற்சியில் ராஜா சர் அண்ணாமலை செட்டியாரின் நிதி உதவியுடன் தேவகோட்டையில் நடந்தது. பின்னர் அதே ஆண்டு காரைக்குடியிலும் நடந்தது.

கலந்துகொண்ட கலைஞர்கள் 
 நாமக்கல் ராமலிங்கம் பிள்ளை
 மதுரை மணி
 திருச்சி சகோதரர்கள்
 சித்தூர் சுப்பிரமணியப்பிள்ளை
 மாரியப்ப சுவாமிகள்
 வினைதீர்த்தான் செட்டியார்
 சரஸ்வதிபாய் அம்மாள்
 தியாகராஜ பாகவதர்
 ம. ச. சுப்புலட்சுமி

மேற்கோள்கள் 

தமிழிசை மாநாடுகள்
1941 தமிழ் மாநாடுகள்
இந்தியாவில் தமிழ் மாநாடுகள்
அன்டனோவ் ஏ.என் 225 மிரியா

அன்டனோவ் ஏ.என் 225 மிரியா (Antonov An-225 "Mriya") என்பது 1980களில் சோவியற் ஒன்றிய அன்டனோவ் நிறுவனத்தினால் தயாரிக்கப்பட்ட தந்திரோபாய வான்தூக்கி சரக்கு வானூர்தியாகும். இதன் மிரியா எனும் பெயர் கனவு என உக்ரைன் மொழியில் அர்த்தப்படும். இது ஆறு சுழல்விசை விசிறிகளினால் இயக்கப்பட்டு, உலகிலுள்ள பெரிய விமானம் என்ற தகுதியைப் பெற்றுள்ளது. மேலும், இது 640 டன் பாரத்தை தூக்கக்கூடிய கனரக வானூர்தியும், பயன்பாட்டு சேவை இறக்கை இடை அகல்வில் பெரிய வானூர்தியும் ஆகும். இத் தனி உதாரண உற்பத்தி உக்ரைனால் இயக்கப்படுகின்றது.

விபரங்கள்

உசாத்துணை

வெளி இணைப்புகள்

 Official An-225 web page
 An-225 – buran-energia.com 
 An-225 – YouTube.com The worlds biggest planes: Antonov An-225 in comparison with Airbus A380-800, Airbus A340-600 and Boeing 747-400 
 An-225 -- YouTube.com Landing In Crosswind
 Second Antonov An-225 Mriya (line no. 01-02) under construction at Aviant-Kiev Aviation Plant. Kiev-Svyatoshino (UKKT), Ukraine, 19 September 2004
 Second Antonov An-225 Mriya (line no. 01-02) (front view) under construction at Aviant-Kiev Aviation Plant. Kiev-Svyatoshino (UKKT), Ukraine, 20 August 2008
 Second Antonov An-225 Mriya (line no. 01-02) (side view) under construction at Aviant-Kiev Aviation Plant. Kiev-Svyatoshino (UKKT), Ukraine, 20 August 2008 
 Payloads

சரக்கு வானூர்தி
மேற்கோள் வழு-ref குறிச்சொல்லுக்கு உரையில்லாதவை
ஒருசீர்த்திடநிலை

ஒருசீர்த்திடநிலை என்பது உயிரின உடலின் அகச் சூழல் நியம நிலையில் பேணப்படுகின்றமையாகும். உடலின் வெப்பநிலை, குளுக்கோசுச் செறிவு, நீர்ச்செறிவு, அமில-கார pH அளவு ஆகியன நியமமாகப் பேணப்படுகின்றமை ஒருசீர்த்திடநிலை (Homeostasis) ஆகும். சுருக்கமாச் சொல்வதானால் உயிரினத்தின் உட்சூழல் வெளிச்சூழலைப் போலல்லாமல் மாறாது காணப்படுவதாகும்.

சில உயிரினங்கள் தமது உள்ளகச் சூழலை மாறாது பேணுபவை. சில வேறுபடும் வெளிச்சூழலுக்கேற்ப தம்மையும் மாற்றிக் கொள்வனவாகும். உதாரணமாக வெப்பநிலை ஒருசீர்த்திடநிலையை சில உயிரினங்களே கடைப்பிடிக்கின்றன. பாலூட்டிகளும் பறவைகளும் தம் உடல் வெப்பநிலையை மாறாது பேணும். ஆனால் கிட்டத்தட்ட ஏனைய அனைத்து உயிரினங்களும் வெளிச் சூழலுக்கேற்ப தம்மை மாற்றிக்கொள்ளும். இரண்டு முறைகளிலும் நன்மைகள் மற்றும் தீமைகளும் காணப்படுகின்றன. பாலூட்டிகளும் பறவைகளும் ஹோர்மோன்கள் மூலமும் நரம்பு மண்டலம் மூலமும் தன்னியக்கமாக தம்முள் நொதியங்கள் சிறப்பாகச் செயற்படும் சூழலை உருவாக்கும். இச்செயற்பாடு எப்போதும் சக்தி இழக்கப்படும் செயற்பாடாகும். மற்றையவை தம் செயற்பாட்டு மாற்றங்கள் மூலம் வெப்பத்தை சீராக்கும். உதாரணமாக உடும்பு போன்ற ஊர்வன சூரிய வெப்பத்தில் தம்மை வெப்பமாக்கின்றன.

பாலூட்டி இன விலங்குகள் குருதி குளுக்கோசுச் செறிவை இன்சுலின் மற்றும் குளூக்கொகான் மூலம் சீராக்குகின்றன. 24 மணிநேர விரதத்தின் போதும் ஒரு சுகாதாரமான மனிதனின் குருதி குளுக்கோசுச் செறிவு மாறாமல் காணப்படுவதற்கு குளுக்கோசு ஒருசீர்த்திடநிலையே காரணமாகும். இன்சுலின் ஹோர்மோனின் குறைபாடே நீரிழிவு நோயை ஏற்படுத்துகின்றது. மனித குருதியின் pH அளவும் மாறாமல் 7.365 அளவில் பேணப்படுகின்றது.

மேற்கோள்கள்

உயிரியல்
உயிரியல் துறைச்சொற்கள்
செல்லப்பா குமாரசுவாமி

செல்லப்பா குமாரசுவாமி (Chellappah Coomaraswamy, 25 ஆகத்து 1887 - )இலங்கைத் தமிழ் குடிமுறை அரசுப் பணியாளரும். தூதுவரும், முன்னாள் மேலவை உறுப்பினரும் ஆவார்.

ஆரம்ப வாழ்க்கை
குமாரசுவாமி 1887 ஆகத்து 25 இல் பிறந்தவர். யாழ்ப்பாணம், ஐயனார்கோவிலடியைச் சேர்ந்த செல்லப்பா என்பவரின் மகன். குமாரசுவாமி யாழ்ப்பாணம் இந்துக் கல்லூரி, கொழும்பு றோயல் கல்லூரி ஆகிய பாடசாலைகளில் கல்வி கற்றார்.

குமாரசுவாமி நல்லூரைச் சேர்ந்த முதலியார் சபாபதி, மாணிக்க அம்மையார் ஆகியோரின் மகள் மங்கையர்க்கரசி என்பாரைத் திருமணம் புரிந்தார். இவர்களுக்கு மூன்று மகன்களும் (ராஜேந்திரா, மகேந்திரா, சத்தியேந்திரா), ஒரு மகளும் (சுந்தரேசுவரி) பிறந்தார்கள்.

பணி
குமாரசுவாமி படிப்பை முடித்துக் கொண்டு அரசு எழுதுவினைஞராகப் பணியில் சேர்ந்தார். 1910 ஆம் ஆண்டில் இலங்கை குடிமுறை அரசுப் பணியாளரானார். 1913 ஆம் ஆண்டில் புத்தளத்தில் காவல்துறை நீதிபதியாகவும், மாவட்ட நீதிபதியாகவும், பதிவு ஆணையாளராகவும் பணியாற்றினார். 1933 ஆம் ஆண்டில் யாழ்ப்பாண மாவட்ட நீதிபதியானார். பின்னர் வட மாகாணத்திற்கு அரசுச் செயலாளராக நியமிக்கப்பட்டார்.

பிற்கால வாழ்க்கை
அரசுப் பணியில் இருந்து ஓய்வு பெற்ற குமாரசுவாமி 1947 ஆம் ஆண்டில் இலங்கை செனட் சபை உறுப்பினராக நியமிக்கப்பட்டார். 1949 முதல் 1951 வரை இந்தியாவுக்கான இலங்கைத் தூதராக புது தில்லியில் பணியாற்றினார்.

மேற்கோள்கள்

1887 பிறப்புகள்
இலங்கைத் தமிழ் அரசியல்வாதிகள்
யாழ்ப்பாணத்து நபர்கள்
இலங்கை செனட் சபை உறுப்பினர்கள்
யாழ்ப்பாணம் இந்துக் கல்லூரியின் பழைய மாணவர்கள்
கொழும்பு றோயல் கல்லூரி பழைய மாணவர்கள்
இலங்கையின் வட மாகாண நபர்கள்
சிக்கபள்ளாப்பூர்

சிக்கபள்ளாப்பூர் என்பது கர்நாடகாவில் உள்ள சிக்கபள்ளாப்பூர் மாவட்டத்தின் தலைநகரம். மோக்சகுண்டம் விசுவேசுவரய்யா என்னும் அறிஞர் இவ்வூருக்கருகில் பிறந்தார். இவரின் நினைவாக கட்டப்பட்ட தொழில் நுட்பக் கழகம் இங்குள்ளது. கன்னடத்தில் சிக்க என்றால் சிறிய என்று பொருள். பள்ளா என்றால் தானியங்களை அளக்க உதவும் ஒரு அளவை முறையாகும். முற்காலத்தில் இவ்வூரில் தானியங்கள் அளக்கப்பட்டதால் இப்பெயர் பெற்றது என்பர். ஐதர் அலியின் ஆட்சிக்கு உட்பட்டிருந்தது.
நந்திமலை, ஸ்கந்தகிரி ஆகியன அருகில் அமைந்துள்ளன.

சான்றுகள்

இணைப்புகள்
official Website by District Administration 
Chikkaballapura Official Municipal Website 
 

கருநாடக மாநிலத்திலுள்ள ஊர்களும் நகரங்களும்
சிக்கபள்ளாபூர் மாவட்டம்
ஏற்பு குணக எண்

எக்சு மற்றும் காமாக் கதிர்கள் ஒரு ஊடகத்தின் வழியாக செல்லும் போது அதன் ஒரு பகுதி ஊடகத்தில் ஏற்றுக் கொள்ளப்படுகிறது. ஒருபகுதி ஊடுருவிச் செல்கிறது. இது ஊடகத்தினையும் கதிரின் அலைநீளத்தையும் பொறுத்திருக்கிறது. ஊடகத்தின் வழியாகச் சென்று வெளிப்படும் கதிரின் செறிவு I என்றும் அக்கதிரின் ஆரம்பச் செறிவு I0 என்றும் கொண்டால்:

μ என்பது ஏற்பு குணக எண் (Linear Absorption coefficient ) ஆகும்.  x என்பது ஊடகத்தின் தடிமனளவாகும். இது செறிவு குறைதல் குணக எண் (Linear Attenuation coeffficient) என்றும் அறியப்படும். x செ.மீட்டரில் அளவிடப்பட வேண்டும். μ என்பதின் அலகு /செ.மீ. அல்லது செ.மீ.−1.ஆகும்.

ஓர் எளிய எடுத்துக்காட்டு மூலம் விளங்கிக்கொள்ளமுடியும்.2000 எக்சு கதிர் ஒளியன்கள் ஒரு சென்டி மீட்டர் கனமுடைய ஊடகம் வழி சென்று 1000 ஒளியன்கள் மட்டுமே வெளிப்படுவதாகக் கொள்வோம்.மேலே சுட்டிய சமன்பாட்டின் படி ,ஏற்புக் குணக எண்ணின் மதிப்பு 0.693/ செ.மீ என்றாகிறது

சில நேரங்களில் ஏற்புக் குணக எண்ணினை நீளத்திற்கு இவ்வளவு என்பதனைவிட, அலகு பரப்பிற்கு இவ்வளவு கிராம் என்று கொடுப்பது விரும்பப் படுகிறது. ஏற்கும் பொருளின் மொத்த நிறையினைவிட அலகுபரப்பின் நிறையினை இது குறிக்கிறது. gm/cm2. பரப்பு-நிறை (area mass) என்பது ஒரு அலகு பரப்பின் மேல் உள்ள ஒரு கிராம் நிறையாகும்.

மேற்கோள்கள்

இயற்பியல் கணியங்கள்
கதிர்வீச்சளவியல்
கதிரியக்க மாசு

கதிரியக்க மாசு (Radioactive contamination) என்பது விரும்பப்படாத, தேவையற்ற கதிரியக்க பொருட்கள் ஒருவரின் மீதோ அல்லது பிற பொருட்கள் மீதோ காணப்படுவதாகும். இது பொதுவாக அணுக்கரு மருத்துவத் துறை, காப்பிடப்படாத கதிரிக்கப் பொருட்களைக் கையாளும் ஆய்வுத்துறை, பயிர்த்துறை முதலிய துறைகளில் பணியிலுள்ளவர்கள் எதிர்கொள்ளும் எப்போதாவது நிகழும் நிலையாகும். இத்துறைகளில் மாசுபடுதல் என்றால் அது கதிரியக்க மாசுபடுதலையே குறிக்கும்.

மேற்கோள்கள்

கதிரியக்கம்
ஹியூ கிளேகோர்ன் (குடியேற்ற ஆட்சியாளர்)

சர் ஹியூ கிளேகோர்ன் (Hugh Cleghorn, 1752-1837) என்பவர் பிரித்தானிய இலங்கையின் முதலாவது குடியேற்றச் செயலாளர் (colonial secretary) ஆவார்.

ஸ்கொட்லாந்தைச் சேர்ந்த கிளேகோர்ன் தனது 22வது அகவையில் சென் அண்ட்ரூசு பல்கலைக்கழகத்தில் வரலாற்றியலில் பேராசிரியராகப் பணியில் சேர்ந்தார். இவரே ஒல்லாந்தரின் கட்டுப்பாட்டில் இருந்த இலங்கையை பிரித்தானியர் கைப்பற்றுவதற்கு மூல காரணமாக இருந்தவர். 1795 ஆம் ஆண்டில் கிளேகோர்ன் இலங்கையில் ஒல்லாந்தருக்கு ஆதரவாக இருந்து பணியாற்றிய டி மோறன் படையணியின் தளபதியாக இருந்த சார்ல்சு-டானியல் டி மோறன் உடன் இருந்த தமது நட்பைப் பயன்படுத்தி அப்படையணியை பிரித்தானியருக்கு ஆதரவாகச் செயல்பட வைத்தவர். இவரது மகன் ஹியூ பிரான்சிசு கிளேகோர்ன் இந்தியாவில் வனத் திணைக்களம், மற்றும் வனப் பாதுகாப்பை உருவாக்கியவர்களில் முதன்மையானவர் ஆவார்.

மேற்கோள்கள்:

வெளி இணைப்புகள்
ஹியூ கிளேகோர்னின் குறிப்புகள் 

1752 பிறப்புகள்
1837 இறப்புகள்
இசுக்காட்லாந்து மக்கள்
பிரித்தானிய வரலாற்றாளர்கள்
பிரித்தானிய இலங்கை
மில் வி-12

மில் வி-12 (Mil V-12) என்பது இதுவரை உருவாக்கப்பட்ட உலங்கு வானூர்திகளில் பெரியதாகும்.

விபரம் (வி-12)

குறிப்புகள்

வெளி இணைப்புகள்

 Mil V-12 data and photos  at aviation.ru
 about Mil V-12 CCCP-21142 at Avia-dejavu.net
 Mil Mi-12 'Homer' on Airliners.net
 Mil-12 video in English

சோதனை உலங்கு வானூர்தி
மரைவில்லை

மரை வில்லை (ஆங்கிலத்தில் nut) எனப்படுவது ஒரு மரை இணைப்பான் ஆகும். இந்த வன்பொருளானது மரையுடன் கூடிய துளையினைக் கொண்டிருக்கும்.

பயன்பாடு
பொதுவாக ஒரு மரையாணியின் (bolt) இணையாக மரை வில்லை பயன்படுத்தப்படும். இயந்திரமொன்றின் இரு பாகங்களை வலுவாக இணைத்திட மரையாணி – மரை வில்லை எனும் இணை பயன்படுத்தப்படும். சில நேரங்களில் திருகாணி (screw) – மரை வில்லை எனும் இணையும் தேவைக்கேற்பப்   பயன்படுத்தப்படும். ஒரு இயந்திரக் கூட்டமைப்பில் அதிர்வுகள் அல்லது சுழற்சி காரணமாக, மரை வில்லை சில நேரங்களில் தளர்வடையலாம். இதைத் தவிர்க்க ஒட்டுப்பசை, பாதுகாப்புக் கடையாணி, நைலான் செருகல்கள், சற்றே நீள்வட்டமான மரைகள் போன்றவை கூடுதலாக பயன்படுத்தப்படும். பெரும்பாலான மரை வில்லைகள், அறுங்கோண  வடிவத்தினைக் கொண்டிருக்கும். திருகுச்சாவியின் (spanner) அணுக்கம் சிறப்பாக இருக்கவே இந்த அறுங்கோண  வடிவமைப்பு. சிறகு மரை மற்றும் சிறைப்பட்ட மரை ஆகியன மேம்பட்ட சிறப்புக் காரணங்களுக்காக வடிமைக்கப்பட்ட மரை வில்லை வகைகளாகும்.

வெளியிணைப்புகள்
 Boltdepot.com

மேலும் பார்க்க
அடை வில்லை
மரையாணி

மேற்கோள்கள்

இயந்திர பாகங்கள்
வன்பொருள் (பொறிமுறை)
மரபணுத்தொகையியல்

மரபணுத்தொகையியல் (Genomics) என்பது மீளிணைதிற டி.என்.ஏ (recombinant DNA), டி.என்.ஏ வரிசைமுறைப்படுத்தல் (DNA sequencing) பற்றிய வழிமுறைகள் மற்றும் அதற்காக பயன்படுத்தபடும் கணினி வழி கருவிகள் குறித்த அறிவியல் துறையாகும். குறிப்பாக, இத்துறை டி.என்.ஏ தொகுப்பை கொண்டு மரபியலை ஆராயவும் உதவுகிறது. மேலும், இத்துறையின் மூலம்  மரபணு இருக்கைகள்  (loci) அல்லது எதிருருக்கள் (alleles) இடையே உள்ள தொடர்புகள் பற்றி அறியவும் உதவுகிறது. இத்துறையில் மரபணுக்களை (gene)  தனித்து பார்க்காது, எப்போதும் பலவற்றை  ஒன்று சேர்த்து, ஒருங்கியமாக ஆராய்வதால், இது மரபியல் (genetics) மற்றும் மூலக்கூற்று உயிரியல் (molecular biology) பாடங்களில் இருந்து வேறுபடுகிறது.

வரலாறு

தொடக்க கால வரிசைமுறைகள் 
1953 இல் ஜேம்ஸ் டூயி வாட்சன் (James Dewey Watson) மற்றும் பிரான்சிஸ் கிரிக்கின்  (Francis Crick) டி.என்.ஏ கட்டமைப்பை கண்டறிந்ததை தொடர்ந்து, முதன் முதலாக,1955 இல், பிரடெரிக் சேனர்  (Frederick Sanger), இன்சுலினின் அமினோ அமில வரிசைமுறையை வெளிக்கொணர்ந்தார். இதனை தொடர்ந்து, 1964 இல் ராபர்ட் வில்லியம் ஹோல்லே (Robert William Holley), அலனைன் (alanine) புரதப்பெயர்ப்பிலுள்ள ஆர்.என்.ஏயின் (transfer RNA), ரைபோ கருவமில வரிசைமுறையை கண்டறிந்தார் . இதுவே, முதன் முதலாக கண்டறியப்பட்ட கருவமில வரிசைமுறையாகும். இதனை தொடர்ந்து, 1972 இல், முதல் மரபணுவின் வரிசைமுறையாக, Bacteriophage MS2 coat புரத மரபணுவின் வரிசைமுறையை வால்ட் பியேர்ஸ் (Walter Fiers) வரையறுத்தார்  .

மேற்கோள்கள்

மரபணுவியல்
எஸ். ஆர்-71 பிளக்பேட்

லொக்கீட் எஸ். ஆர்-71 "பிளக்பேட்"  (Lockheed SR-71 "Blackbird") என்பது முன்னேற்றமடைந்த, நீண்ட தூர, மாக் 3+ வேகமுடைய தந்திரோபாய வேவு வானூர்தி. இது லொக்கீட் ஏ-12 வானூர்தியிலிருந்து கருப்புத் திட்டத்தினூடாக உருவாக்கப்பட்டது. வேவு நடவடிக்கைகளின் போது இது அதி வேகத்திலும், உயரத்திலும் பறந்து அச்சுறுத்தல்களுக்கு முகங்கொடுக்க அனுமதிக்கப்பட்டது. நில வான் ஏவுகணை ஏவப்பட்டது கண்டுபிடிக்கப்பட்டால், தட்டிக்கழிக்கும் செயற்பாடு வானூர்தியைத் துரிதப்படுத்தி ஏவுகணையினை முந்திவிடும்

விபரங்கள் (எஸ். ஆர்-71ஏ)

உசாத்துணை

அடிக்குறிப்புக்கள்

மேற்கோள்கள்

வெளி இணைப்புகள்

 SR-71.org site
 The Online Blackbird Museum, Habu.org
 SR-71 page and First-hand account of SR-71 maintenance on Blackbirds.net
 SR-71 Blackbird photographs  and videos at NASA's Dryden Flight Research Center's web site 
 The Blackbird at the Museum of Flight, history and photographs 
 SR-71 Flight Manual 
 Operation of the SR-71 
 Summary of SR-71 Serial Numbers 
 Interesting SR-71 Information and Stories on area51zone.com
 The SR-71 Pilot Full Pressure Suit
 Surviving the breakup of SR-71 at Mach 3.18
 Peter Law's detailed technical presentations on SR-71 thermal and propulsion design features 
 The heart of the SR-71: the J58 engine

வேவு வானூர்தி